Francis John Spence

Francis John Spence (3. kesäkuuta 1926 – 27. heinäkuuta 2011) oli kanadalainen roomalaiskatolinen arkkipiispa. Hän syntyi Perthissä ja sai pappisvihkimyksensä Kingstonin arkkihiippakunnassa Ontariossa 16. huhtikuuta 1950. Spence nimitettiin Kanadan armeijan vihkipiispaksi ja Novan titulaaripiispaksi 1. huhtikuuta 1967. Piispaksi vihkiminen seurasi 15. kesäkuuta. Pääkonsekraattorina toimi Maurice Roy, jota avustivat Joseph Anthony O'Sullivan ja Joseph Raymond Windle.Catholic-Hierarchy.org: Archbishop Francis John Spence

Vuonna 1970 Spencestä tuli Charlottetownin piispa Prinssi Edwardin saarella. Maaliskuussa 1982 hänet nimitettiin Kanadan armeijan piispaksi, jona hän toimi vuoteen 1987. Huhtikuussa 1982 hän sai lisäksi nimityksen Kingstonin arkkipiispaksi, jonka virkaan hänet asetettiin 30. kesäkuuta. Hän jäi eläkkeelle 27. huhtikuuta 2002 ja kuoli heinäkuussa 2011.

 Lähteet 

Luokka:Kanadalaiset katoliset arkkipiispat
Luokka:Vuonna 1926 syntyneet
Luokka:Vuonna 2011 kuolleet